Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Kansainvälinen tuomioistuin hylkäsi Etelä-Afrikan vaatimuksen -
pakottaa Israel lopettamaan sotatoimet Gazassa.
Pääministeri Netanjahu:
Israel jatkaa taistelua, kunnes kaikki sotatavoitteet on saavutettu.
Israelilaisten panttivankien omaiset -
vaativat avustuskuljetusten keskeyttämistä siihen asti, -
että kaikki panttivangit ovat päässeet takaisin Israeliin.
Kansainvälinen tuomioistuin (ICJ) -
hylkäsi Etelä-Afrikan vaatimuksen määrätä Israel lopettamaan sotatoimet
islamistista Hamasia ja muita terroriryhmiä vastaan Gazassa.
ICJ korosti kuitenkin, että Israelin on ryhdyttävä välittömiin toimiin -
varmistaakseen, ettei sen asevoimat riko YK:n kansanmurhasopimusta.
Israelin on myös estettävä yllytys kansanmurhaan ja rangaistava siitä.
Lisäksi sen on helpotettava humanitaarisen avun pääsyä Gazaan.
ICJ totesi samalla, että kansainvälinen humanitaarinen laki -
sitoo Gazan konfliktin kaikkia osapuolia. Tämä koskee myös -
Hamasia, palestiinalaista Islamilaista jihadia -
ja muita terroriluokituksen saaneita terroriryhmiä, -
jotka ovat kerta toisensa jälkeen rikkoneet kaikkia mahdollisia lakeja, -
myös joukkotuhontaa koskevaa yleissopimusta.
ICJ vaati Israelia raportoimaan -
kaikista ICJ:n määräysten toimeen- panemiseksi tehdyistä toimista.
Israelin pääministeri Benjamin Netanjahu korosti Israelin -
pysyvän lujana oikeudenmukaisessa taistelussaan terrorismia vastaan.
Israelin sitoutuminen kansainväliseen lakiin on horjumaton.
Yhtä horjumattomasti olemme sitoutuneet -
puolustamaan maatamme ja kansaamme.
Israelilla on muiden maiden lailla luonnollinen oikeus itsepuolustukseen.
Yritys riistää Israelilta tämä oikeus on räikeää juutalaisvaltion syrjintää, -
ja vaatimus hylättiin perustellusti.
Israeliin kohdistunut kansanmurha- syyte ei ole vain valheellinen;
se on törkeä, ja kaikkien kunnon ihmisten tulisi torjua se.
Holokaustin muistopäivän aattona -
vakuutan jälleen Israelin pääministerinä:
Ei enää koskaan. Israel puolustautuu jatkossakin -
kansanmurhaan pyrkivää Hamas-terrorijärjestöä vastaan.
Israelin puolustusvoimien (IDF) esikuntapäällikkö Herzi Halevi -
tapasi Etelä-Gazassa operoivan 98. divisioonan kenttäkomentajia.
Hän kertoi arvostavansa suuresti joukkojen määrätietoista toimintaa.
Arvostamme toimintaanne suuresti. Olen vilpittömästi sitä mieltä, -
että toimintanne on historiallisestikin katsottuna merkittävää.
Taistelette vihollista vastaan seudulla, jossa pienellä alueella on -
monia ongelmia: korkeita taloja, paljon ihmisiä, -
maanalaista infraa, ansoja ja tarkka-ampujia.
Tämä kaikki todistaa sodankäynnin ammattitaitoisuudesta -
sekä joukkojen vahvasta hengestä.
Se kertoo komentajien, sotilasjohdon ja sotilaiden ammattitaidon tasosta, -
reserviläisten kokemuksesta -
sekä innovatiivisesta kyvystä sopeuttaa toiminta uusiin olosuhteisiin.
Tätä vaikuttavaa toimintaa olemme saaneet todistaa -
vieraillessamme joukkojemme luona.
Haluankin teidän kaikkien tietävän, että arvostamme teitä suuresti.
IDF jatkaa islamistisen Hamasin ja sen terrorikumppaneiden -
sotilas- ja hallinnollisen infra- struktuurin heikentämistä Gazassa.
Pääministeri Netanjahu puolestaan -
vieraili IDF:n Gaza-divisioonan Re'im-tukikohdassa, -
joka oli yksi lokakuun 7. päivän hirmutekojen kohteista.
Tällä paikalla lokakuun 7. päivänä -
kaatui sotilaitamme, poikiemme ja tyttäriemme parhaimmistoa.
Jumala kostakoon heidän puolestaan.
Tänään istutamme puita tähän verellä ja surulla kasteltuun maaperään -
― eläviä puita heidän muistokseen.
Hamas tuli ja yritti kiskoa meidät juuriltamme.
Me kiskomme Hamasin juuriltaan.
Hamas tuli tuhoamaan meidät. Me tuhoamme sen.
Syvennämme juuriamme omassa maassamme, -
mutta vihollisilta katkomme juuret. Me jäämme tänne. He eivät jää sinne.
Tärkeintä on, että jatkamme yhteisöjemme rakentamista.
Teemme moshaveista ja kibbutseista entistäkin kukoistavampia.
Aiomme saavuttaa täydellisen voiton.
Se tarkoittaa Hamasin hävittämistä ja kaikkien panttivankien vapauttamista.
Siitä emme tingi. Tänä tu bishvat -juhlana täällä Gazan rajan lähellä -
totean niin selvästi kuin mahdollista:
syvennämme juuriamme ja saamme täyden voiton vihollisistamme.
Muita vaihtoehtoja ei ole. Hyvää juhlaa kaikille.
Istuttamalla puun Netanjahu ilmensi toivetta maan elvyttämisestä -
uhmaten samalla vihollisia, jotka tahtovat hävittää Israelin.
Samaan aikaan Israeliin on saapunut ulkomailta satoja vapaaehtoisia -
auttamaan israelilaisia maanviljelijöitä, jotka kärsivät -
Hamasin aloittaman sodan aiheuttamasta työvoimapulasta.
Ihmiset kyselivät, olenko lähdössä lomalla Floridaan, Bahamasaarille -
tai ehkä risteilylle. Vastasin, että en, "olen lähdössä Israeliin".
He kysyivät, miksi haluan lähteä sotarintamalle.
Sanoin, että haluan auttaa ja tehdä oman osuuteni.
Päätimme tulla Israeliin auttamaan, -
koska on vaikeaa istua kotona Los Angelesissa, -
seurata tapahtumia ja olla tekemättä mitään.
Halusimme tulla ja auttaa siellä missä apua tarvitaan -
eli tällä hetkellä pääasiassa maanviljelijöitä.
Teemme, mitä pyydetään.
Maanviljelijät eivät selviytyisi ilman vapaaehtoisten apua.
Vapaaehtoiset ovat täyttämässä aukkoa.
Heidän apunsa on ratkaisevan tärkeää Israelin maataloudelle.
Ilman heitä monen maanviljelijän toiminta romahtaisi.
Britannian ulkoministeri David Cameron vieraili Turkissa tänään.
Hän korosti Britannian toivovan, että Gazaan saataisiin välitön tulitauko.
Uskon, että on mahdollista saada aikaan tauko, jonka myötä voimme-
alkaa pohtia keinoja toimittaa apua ja saada panttivankeja vapaaksi.
Uskon ja haluan tulitauon olevan mahdollinen.
Se olisi hyvä asia panttivangeille ja avustuksille.
Ehkä se olisi muutettavissa pysyväksi tulitauoksi, joka päättää sotatoimet.
Keskusteluissa on jo saavutettu jonkin verran edistystä.
Cameron painotti, että Gazaan pitää saada toimitettua lisää apua.
Hän vihjasi Britannian aikovan -
lisätä painetta Israelin suuntaan asian edistämiseksi.
Ashdod olisi hyvä saada auki. Se on kunnon satama.
Apua voitaisiin toimittaa sinne ja sieltä edelleen Gazaan.
500 rekka-autoa päivässä Gazaan on ratkaiseva luku ja minimimäärä.
200 rekkaa päivässä ei riitä.
Kaikki pullonkaulat pitää saada purettua.
Nitzanan on oltava auki 24/7. Kerem Shalomin pitää olla auki koko viikon.
YK:lle viisumit ja panssaroidut ajo- neuvot avun kuljettamiseksi Gazaan.
IDF:n on sallittava -
avustustyöntekijöiden toimittaa apua kaikkialle missä apua tarvitaan.
Ashdodin avaaminen olisi ilman muuta merkittävä keino -
toimittaa apua Gazaan.
Israelin hallitus harkitsee asiaa, mutta tiedän, -
että tilanteen korjaaminen vaatii vielä paljon painostusta.
Brittiulkoministerin kommentit myötäilivät Bidenin hallinnon kantaa.
Israelin hallituksen tiedottaja Eilon Levi -
huomautti vastauksessaan Cameronille, että väitteet siitä, -
että Israel estäisi avun toimittamista Gazaan, eivät pidä paikkaansa.
Britannian ulkoministeri vaatii, että useampien raja-asemien on oltava -
avustuksia varten auki pidempään, Kerem Shalom mukaan lukien.
Kerem Shalomissa on ylimääräistä kapasiteettia -
kansainvälisiä avustuskuljetuksia varten.
Lauantaisin sitä pidetään YK:n pyynnöstä suljettuna, -
jotta he saavat purettua toisella puolella olevaa sumaa.
Israel sallii edelleen humanitaarisen avun pääsyn Gazaan.
Hamasin pitämien israelilaisten panttivankien omaiset sen sijaan -
osoittavat yhä voimakkaammin mieltään -
Gazaan johtavien teiden varrella.
Olemme täällä, koska pääministeri Netanjahu -
ei ole keskeyttänyt humanitaarisia kuljetuksia.
Satoja avustusrekkoja kulkee Gazaan -
toimittaen apua ainoastaan palestiinalaisille.
Humanitaariset toimet eivät koske israelilaisia panttivankeja.
Punainen Risti ei vieraile heidän luonaan. Heille ei viedä ruokaa.
Emme tiedä, kuka on elossa ja kuka kuollut. Me emme tiedä mitään.
On käsittämätöntä ja mahdotonta hyväksyä, -
että avustusrekat kulkevat edelleen Gazaan.
Jos pääministeri ei tee työtään, me teemme sen sitten hänen sijastaan.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen